Document ID: /roh_data/filtered/fineweb-2-filterrobots_roh.jsonl.gz/18806

Avant circa 20 onns han pasters da l’Alp Nandro gì l’idea d’organisar ina stgargiada d’alp. L’emprim saja quai stà mo in pitschen eveniment, onn per onn però saja la stgargiada vegnida pli gronda ed oz sa preschenta la stgargiada d’alp mintgamai cun ina fiera, in’ustaria pli gronda ed in zoo da charsinar, ha ditg il pur Andras Stgier.
Vi da la stgargiada d’alp èn radund 60 vatgas ornadas vegnidas giu da l’alp Nandro. La festa da stgargiada da Parsonz è l’unica che vegn organisada en il Surmeir.